Stesen LRT Cheras

Stesen LRT Cheras ialah stesen LRT Laluan Sri Petaling yang terletak di Cheras, Kuala Lumpur, Malaysia. Stesen ini dinamakan sempena lokasi stesen yang terletak di pekan Cheras. Stesen ini dibuka kepada awam pada 11 Julai 1998. Ciri-ciri stesen Lokasi Stesen ini terletak di sepanjang Lebuhraya Maju Lebuhraya MEX, Cheras, Kuala Lumpur. Terletak berhampiran stesen adalah Kawasan Perindustrian Trisegi, Plaza Tol Salak Selatan di Lebuhraya Maju Lebuhraya MEX, Flat Sri Johor, Kondominium Bintang Mas dan Kondominium Seri Puteri. Pelan stesen Stesen ini merupakan stesen atas tanah dengan dua platform sisi untuk perkhidmatan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat kemudahan parkir disediakan oleh Dewan Bandaraya Kuala Lumpur (DBKL). Perkhidmatan bas Bas RapidKL laluan T401 berkhidmat di stesen ini. Rujukan